Diari Oficial de la Generalitat Valenciana


Sumari del DOGV 3424, del 01-02-1999 (1999/664)

RESOLUCIÓ de 21 de gener de 1999, del director general d'Interior, per la qual es procedeix a la publicació de la Resolució de la Direcció General de la Funció Pública del Ministeri d'Administracions Públiques, de 19 d'octubre de 1998, rectificada per la de 22 de desembre de 1998, i per la qual es convoca concurs unitari per a la provisió de llocs de treball reservats a funcionaris d'administració local amb habilitació de caràcter nacional, en relació amb les vacants corresponents al territori de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/664


Data del document
:   21-01-1999

Organisme emissor
:   Conselleria de Presidència

Tipus de document
:   Resolució

Descriptors 

:   * concurs administratiu
    * professió administrativa
    * funcionari
    * administració local

RESOLUCIÓ de 21 de gener de 1999, del director general d'Interior, per la qual es procedeix a la publicació de la Resolució de la Direcció General de la Funció Pública del Ministeri d'Administracions Públiques, de 19 d'octubre de 1998, rectificada per la de 22 de desembre de 1998, i per la qual es convoca concurs unitari per a la provisió de llocs de treball reservats a funcionaris d'administració local amb habilitació de caràcter nacional, en relació amb les vacants corresponents al territori de la Comunitat Valenciana. [1999/X664]
  
Convocat concurs unitari per Resolució de 19 d'octubre de 1998, de la Direcció General de la Funció Pública del Ministeri d'Administracions Públiques, rectificada per la de 22 de desembre de 1998, per a la provisió dels llocs reservats a funcionaris d'Administració local amb habilitació de caràcter nacional, d'acord amb allò que s'ha previst en l'article 99 de la Llei 7/1985 de 2 d'abril, Reguladora de les Bases de Règim Local; en els articles 25 i 26 del Reial Decret 1732/1994, de 29 de juliol, de Provisió de Llocs de Treball Reservats a Funcionaris d'Administració Local amb Habilitació de Caràcter Nacional, i en els articles 13 i 14 de l'Ordre de 10 d'agost de 1994, del Ministeri d'Administracions Públiques, resolc:
  
Primer
  
Donar publicitat a la Resolució de 19 d'octubre de 1998, rectificada per la de 22 de desembre de 1998, de la Direcció General de la Funció Pública del Ministeri d'Administracions Públiques (BOE de 3.12.98 i 9.01.99), que s'adjunta en l'annex, per la qual s'efectua la convocatòria de concurs unitari i s'aproven les bases comunes per les quals ha de regir-se la provisió de llocs de treball reservats a funcionaris d'Administració local amb habilitació de caràcter nacional, en relació amb les vacants corresponents al territori de la Comunitat Valenciana.
  
Segon
  
La convocatòria i les bases comunes del concurs a què es refereix aquesta resolució podran ser impugnades segons allò que s'ha disposat en la Llei de Règim Jurídic de les Administracions Públiques i del Procediment Administratiu Comú, a partir de la seua publicació en el Boletín Oficial del Estado.
  
València, 21 de gener de 1999.- El director general d'Interior: José Luis Villanueva Muñoz.
  
Annex
  
Resolució de 19 d'octubre de 1998, de la Direcció General de la Funció Pública del Ministeri d'Administracions Públiques, rectificada per la de 22 de desembre de 1998, per la qual es convoca concurs unitari per a la provisió de llocs de treball reservats a funcionaris d'Administració local amb habilitació de caràcter nacional.
  
D'acord amb els preceptes continguts en l'article 99 de la Llei 7/1985, de 2 d'abril, Reguladora de les Bases de Règim Local; en els articles 25 i 26 del Reial Decret 1.732/1994, de 29 de juliol, de Provisió de Llocs de Treball Reservats a Funcionaris d'Administració Local amb Habilitació de Caràcter Nacional, i en els articles 13 i 14 de l'Ordre de 10 d'agost de 1994.
  
D'acord també amb les normes aprovades per diverses comunitats autònomes sobre mèrits de determinació autonòmica i coneixement de la llengua pròpia;
  
Aquesta Direcció General ha resolt efectuar la convocatòria de concurs unitari, corresponent a l'any 1998, per a la provisió de llocs de treball reservats a funcionaris d'Administració local amb habilitació de caràcter nacional, amb subjecció a les següents bases:
  
A - Bases comunes
  
Primera. Llocs vacants
  
Tenen la consideració de llocs vacants a efectes d'aquest concurs, i per tant s'ofereixen en aquest (annex I):
  
Els llocs que estant vacants no es van incloure en la convocatòria anual de concurs ordinari, efectuada mitjançant Resolució de 21 d'abril de 1998, d'aquesta Direcció General (Boletín Oficial del Estado, de 7 de maig).
  
Els llocs vacants amb posterioritat a 10 de febrer de 1998, les respectives corporacions dels quals han acordat la seua inclusió en aquest concurs unitari, d'acord amb allò que s'ha previst en el paràgraf 2n de l'article 25 del Reial Decret 1.732/1994, de 29 de juliol.
  
No s'ofereixen en canvi:
  
Els llocs vacants amb posterioritat a 10 de febrer de 1998, les corporacions dels quals no han acordat la seua inclusió en aquest concurs unitari, ja que sent aquesta la data límit per a remetre a les comunitats autònomes les convocatòries del concurs ordinari de 1998, amb aquesta expira l'obligatorietat d'oferir les vacants en dit concurs, i és obligatori només oferir-les en el següent concurs ordinari, és a dir, en el de 1999.
  
Segona. Participació
  
1. Podran prendre part en el present concurs els funcionaris amb habilitació de caràcter nacional, pertanyents a les subescales a què es refereix l'article 20 del Reial Decret 1174/1987, de 18 de setembre, i es podran sol·licitar només els llocs que, segons la seua classificació, corresponguen a les subescales i categories a què pertanyen.
  
Podran participar, així mateix, els funcionaris no integrats en dites subescales i categories, pertanyents als extingits cossos nacionals de secretaris, interventors i depositaris d'Administració local a què es refereix la disposició transitòria primera. 1, del Reial Decret 1174/1987, de 18 de setembre, en els termes següents:
  
Els secretaris de primera, a llocs reservats a la subescala de secretaria, categoria superior.
  
Els secretaris de segona, a llocs reservats a la subescala de secretaria, categoria d'entrada.
  
Els secretaris de tercera, a llocs reservats a la subescala de secretaria intervenció.
  
Els secretaris d'ajuntaments «a extingir», a secretaries d'ajuntaments amb població que no excedisca de 2.000 habitants.
  
Els interventors, a llocs reservats a la subescala d'intervenció tresoreria, categoria superior, però únicament a llocs d'intervenció.
  
Els depositaris, a llocs reservats a la subescala d'intervenció tresoreria, però únicament a llocs de tresoreria.
  
2. Els funcionaris amb nomenament provisional i els que es troben en expectativa de nomenament estan obligats a sol·licitar la totalitat de llocs corresponents a la seua subescala i categoria. També ho estan els qui es troben en qualsevol de les circumstàncies a què es refereix l'article 53.2 del Reial Decret 1.174/1987, de 18 de setembre, els que hagueren cessat en la situació de serveis especials i no tingueren reserva de plaça, i els que hagen promocionat a la categoria superior en els termes de l'article 24.2 del mateix reial decret.
  
3. No podran concursar:
  
a) Els funcionaris inhabilitats i els suspensos en virtut de sentència o resolució administrativa fermes, si no haguera transcorregut el temps assenyalat en aquestes.
  
b) Els funcionaris destituïts a què es refereix l'article 148.5 del Text Refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril, durant el període a què s'estenga la destitució.
  
c) Els funcionaris en les situacions d'excedència voluntària a què es refereix l'article 29.3.c) i d), de la Llei de Mesures per a la Reforma de la Funció Pública, si no haguera transcorregut el termini de dos anys des del passe a aquestes.
  
d) Els funcionaris que no porten dos anys en l'última destinació obtinguda amb caràcter definitiu en qualsevol administració pública, excepte els que concursen en llocs reservats a la seua subescala i categoria en la mateixa corporació o es troben en els supòsits de l'article 20.1.f), de la Llei de Mesures per a la Reforma de la Funció Pública.
  
Tercera. Documentació i termini per a participar
  
1. En el termini de quinze dies naturals, a partir de la publicació de la present resolució en el Boletín Oficial del Estado, els funcionaris amb habilitació de caràcter nacional que desitgen prendre part en el present concurs dirigiran a la Subdirecció General de Funció Publica Local (Registre d'entrada de documents del Ministeri per a les Administracions Públiques, carrer de María de Molina, número 50. 28900, Madrid), la següent documentació:
  
Sol·licitud de participació amb expressió individualitzada de tots els llocs a què concursen i declaració jurada de no estar sotmesos en cap de les circumstàncies a què es refereix l'article 18.3 del Reial Decret 1.732/1994, de 29 de juliol. L'especificació de llocs sol·licitats es farà per ordre de prelació d'adjudicacions, amb caràcter únic per a la totalitat de llocs que se sol·liciten. La unicitat de l'ordre de prelació es mantindrà fins i tot en el supòsit de sol·licitar llocs de diverses subescales i categories, si la pertinença del concursant a aquestes ho permetera.
  
Acreditació del coneixement de la llengua i mèrits de determinació autonòmica en els termes i per als llocs situats en comunitats autònomes que els hagen establit d'acord amb el que especifica l'apartat B. Bases de les comunitats autònomes.
  
2. Si se sol·licitaren exclusivament llocs del País Basc, la documentació es dirigirà a la Comunitat Autònoma (Direcció General de Relacions Institucionals i Administració Local, Duc de Wellington, número 2, 01927 € Vitòria-Gasteiz).
  
3. La documentació indicada haurà de presentar-se d'acord amb els models que s'adjunten en l'annex II.
  
Quarta. Mèrits generals
  
Els mèrits generals pels quals es regeix aquest concurs són els compresos en la Resolució de la mateixa data d'aquesta Direcció General, per la qual es dóna publicitat a la relació individualitzada de mèrits generals dels habilitats nacionals, que inclou els inscrits en el Registre d'Habilitats Nacionals fins aqueixa mateixa data.
  
Cinquena. Tribunal de valoració
  
1. El tribunal de valoració del present concurs serà el següent:
  
President titular: Ana María García Fernández
  
President suplent: Rosa A. Martínez Frutos
  
Vocals titulars:
  
Francisco M. Macías Benítez
  
Margarita María Revillo Pinilla
  
Francisco Javier Ramos García
  
José Luis Sánchez Santiago
  
Norbert Llarás i Marqués
  
Bernabé Esteban Ortega
  
Antonio Jover Pérez
  
Fernando Alonso Barahona
  
César García-Monge Herrero
  
Ana Menéndez Gallego
  
Jenaro Conde Rebollar
  
Ana de Oleza Ferrandis
  
José María Endemaño Arestegui
  
Félix Sevillano Santiago
  
Pedro Antonio Mas Cladera
  
Loreto Díaz Sánchez
  
Jesús González Pueyo
  
Vocals suplents:
  
Ana María Peralias Panduro
  
Francisco V. de Vera Pinilla
  
Antonio Rodríguez-Pastrana Malagón
  
Antonio Meneses Tocino
  
Lluís Calsina i Vallés
  
Miguel Romero Carmona
  
Eva Isabel Pereda López
  
Augusto Martín Agudo
  
Edmundo Cañón García
  
Rafael Blázquez Callejo
  
Josefa Eugenia Salvador Alamar
  
José Luis Aguirre Aratibel
  
José Manuel García Gallo
  
Juan José Ferrando Valverde
  
Ramón Pardo Cabarcos
  
Pedro Antonio Martín Pérez
  
Gloria García Ortuño
  
Secretari titular: Antonio Calderón López
  
Secretari suplent: Mercedes Martín Sánchez
  
2. El tribunal per a la comprovació del grau de coneixement de la llengua oficial i valoració dels mèrits determinats per la Comunitat Autònoma del País Basc serà el que aquesta Comunitat designe.
  
Sisena. Exclusió de concursants i valoració de mèrits
  
1. El tribunal de valoració exclourà els concursants que no reunisquen les condicions de participació assenyalades en la base segona, si fa el cas, o el requisit de llengua.
  
A continuació puntuarà els mèrits dels concursants no exclosos, del següent mode:
  
La puntuació per mèrits generals, fins a un màxim de 19,50 punts, deduïts de la relació inclosa en la resolució publicada conjuntament amb aquesta convocatòria, i no serà possible cap acreditació addicional per part dels concursants ni valoració distinta per part del tribunal.
  
La valoració de mèrits de determinació autonòmica, fins a un màxim de tres punts, en base a la documentació aportada pels concursants conforme a les regles específiques de cada comunitat autònoma.
  
Respecte dels llocs sense mèrits de determinació autonòmica, el Tribunal puntuarà exclusivament els generals fins a un màxim de 19,50 punts.
  
2. En cas d'empat en la puntuació final de mèrits de dos o més concursants, el Tribunal donarà prioritat en la proposta d'adjudicació a aquell que haguera obtingut major puntuació per mèrits de determinació autonòmica; si es manté l'empat, a favor de qui en mèrits generals tinga major puntuació en els apartats a), b), c), d) i e), per dit ordre, de l'article 15.1 del Reial Decret 1.732/1994, de 29 de juliol. En última instància l'empat es resoldrà en base a l'ordre de prelació en el procés selectiu.
  
Setena. Proposta de resolució
  
Després de l'exclusió i puntuació de concursants, el tribunal formularà relació comprensiva dels no exclosos amb les seues puntuacions, així com la relació fundada d'exclosos. D'acord amb les puntuacions, i amb l'ordre de prelació per al supòsit de concursants que obtinguen la màxima puntuació en dos o més llocs, el Tribunal formularà i elevarà a aquesta Direcció General proposta d'adjudicació de llocs.
  
Vuitena. Resolució
  
Aquesta Direcció General resoldrà el concurs d'acord amb la proposta formulada pel Tribunal de Valoració, ho remetrà a les comunitats autònomes i ho publicarà en el termini d'un mes en el Boletín Oficial del Estado.
  
Novena. Termini de presa de possessió
  
1. El termini de presa de possessió en les destinacions obtingudes en el concurs serà de tres dies hàbils, si es tracta de llocs de treball de la mateixa localitat, o d'un mes, si es tracta de la primera destinació o de llocs de treball en localitat distinta.
  
Dit termini començarà a comptar a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del present concurs en el Boletín Oficial del Estado.
  
Si la resolució comporta el reingrés al servei actiu, el termini de presa de possessió haurà de computar-se des de dita publicació.
  
2. El còmput de terminis per a la presa de possessió s'iniciarà quan finalitzen els permisos o llicències que, si fa el cas, hagen sigut concedits als interessats.
  
3. Per necessitats del servei, mitjançant acord dels presidents de les corporacions en què haja de cessar i prendre possessió el concursant, es podrà diferir el cessament i la presa de possessió fins a un màxim de tres mesos, i el segon d'aquests haurà de retre compte de tal acord a aquesta direcció general.
  
Excepcionalment, a instància de l'interessat i per raons justificades, podrà també diferir-se la presa de possessió, per igual termini, per acord entre els presidents respectius, i retre compte a aquesta direcció general.
  
Deu. Irrenunciabilitat i voluntarietat de les destinacions
  
1. Les destinacions adjudicades seran irrenunciables, des del moment en què el tribunal remeta a aquesta direcció general la proposta d'adjudicació.
  
2. Les destinacions obtingudes en aquest concurs tindran caràcter voluntari, i no generaran, en conseqüència, dret al pagament d'indemnització per trasllat.
  
Onze. Notificació de cessament i preses de possessió
  
1. Les diligències de cessament i presa de possessió dels concursants que accedisquen a un lloc de treball, d'acord amb la resolució del concurs, hauran de ser comunicades a aquesta Direcció General i a la comunitat autònoma respectiva, dins dels tres dies hàbils següents a aquell en què es produïsquen.
  
2. La presa de possessió determina l'adquisició dels drets i deures funcionarials inherents al lloc, i el funcionari passarà a dependre de la corresponent corporació.
  
Dotze. Normes per a la Comunitat Autònoma del País Basc
  
Les institucions forals procediran a la resolució del concurs i a la seua tramesa a la Comunitat Autònoma.
  
L'òrgan competent de la Comunitat Autònoma del País Basc i la Direcció General de Funció Pública efectuaran la coordinació necessària per a evitar els nomenaments múltiples en els supòsits en què els interessats obtinguen simultàniament llocs en corporacions locals de la Comunitat Autònoma del País Basc i d'alguna altra.
  
Tretze. Recursos
  
La present Resolució posa fi a la via administrativa, d'acord amb allò que s'ha establit en l'article 109.d) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la disposició addicional quinze de la Llei 6/1997, de 14 d'abril, d'Organització i Funcionament de l'administració General de l'Estat.
  
B. Bases de les comunitats autònomes
  
El coneixement de llengua i mèrits de determinació autonòmica seran exigits en els termes en què, per a cada comunitat autònoma, detallen les bases següents:
  
Mèrits de determinació autonòmica de la Comunitat Autònoma de València. (Decret 8/1995, de 10 de gener).
  
a) Experiència professional. Als efectes d'aquest Decret s'entendrà per experiència professional la permanència i el desenrotllament de funcions durant els cinc anys anteriors en les entitats locals del territori de la Comunitat Valenciana o en l'administració de la Generalitat Valenciana, per implicar el coneixement de les especialitats de l'organització territorial i de la normativa de la Comunitat Valenciana.
  
b) Formació personal. Es valorarà la participació en els cursos de formació i perfeccionament que tinguen per objecte les especialitats de l'organització territorial i normativa de la Comunitat Valenciana, llevat dels que formen part dels processos selectius.
  
Només es tindran en compte els cursos impartits o homologats per l'Institut Valencià d'Administració Pública.
  
c) Coneixement de valencià: de conformitat amb la Llei de la Generalitat Valenciana 4/1983, de 23 de novembre, d'Ús i Ensenyament del Valencià, es valorarà el coneixement del valencià com a llengua pròpia de la Comunitat Valenciana, de la Generalitat Valenciana i de l'administració local.
  
El coneixement del valencià s'acreditarà mitjançant el certificat o homologació expedits per la Junta Qualificadora de Coneixements del Valencià.
  
La valoració del coneixement del valencià s'entén sense perjuí de la seua consideració com a requisit en les bases específiques de les convocatòries que aproven les entitats locals dels municipis del predomini lingüístic valencià, de conformitat amb les seues relacions de llocs de treball i a l'empara de la Llei de la Generalitat Valenciana 4/1983, de 23 de novembre, d'Ús i Ensenyament del Valencià.
  
En tot cas, les corporacions locals podran valorar el valencià com a mèrit específic en les bases de la seua convocatòria.
  
d) Altres mèrits. Es consideraran altres mèrits la impartició de classes en els cursos de formació a què es refereix l'apartat b) d'aquest article. Així mateix, es valoraran en aqueix apartat publicacions en matèries relatives a les especialitats de l'organització territorial i normativa de la Comunitat Valenciana i col·laboracions amb els òrgans de la Generalitat Valenciana en matèria de règim local.
  
Valoració de mèrits:
  
A) Experiència professional. L'experiència professional i la permanència es valorarà fins a un màxim de 0,50 punts, segons les regles següents:
  
Serveis i permanència desenrotllats en lloc de treball del mateix grup de funcionaris que el corresponent a la subescala a què concursa: 0,10 per any.
  
Serveis i permanència desenrotllats en llocs de treball de grup diferent del corresponent a la subescala a què concursa: 0,05 per any.
  
B) Formació personal. La valoració per aquest apartat no podrà superar 1,50 punts. En la valoració dels cursos de formació i perfeccionament es distingirà:
  
1. Cursos de formació i perfeccionament genèrics. Es valoraran fins a un màxim de 0,50 punts els cursos de formació i perfeccionament genèrics que, tenint per objecte la formació en alguna de les àrees de coneixement pròpies de l'organització territorial i normativa de la Comunitat Valenciana, no tinguen relació directa amb les funcions del lloc de treball convocat.
  
2. Cursos de formació i perfeccionament específics. Es valoraran fins a un màxim d'un punt els cursos de formació i perfeccionament específics que, tenint per objecte la formació en alguna de les àrees de coneixement propis de l'organització territorial i normativa de la Comunitat Valenciana, tinguen relació directa amb les funcions del lloc de treball convocat.
  
3. La valoració de cada curs específic s'efectuarà en funció de la seua duració d'acord amb la següent escala:
  
a) de cent o més hores: 1 punt
  
b) de setanta-cinc o més hores: 0,75 punts
  
c) de cinquanta o més hores: 0,65 punts
  
d) de vint-i-cinc o més hores: 0,50 punts
  
e) de quinze o més hores: 0,25 punts
  
La valoració dels cursos genèrics es realitzarà en funció de la seua duració, s'aplicarà l'escala anterior i es reduiran a la meitat els punts per duració horària.
  
4. No obstant això, l'Institut Valencià d'Administració Pública, a proposta de la Direcció General d'Administració Territorial i Organització, podrà establir una altra puntuació, tenint en compte el grau de dificultat del curs i el sistema d'avaluació.
  
En aquest cas, les convocatòries dels cursos indicaran la puntuació atorgada.
  
5. Aquelles activitats de naturalesa diferent als cursos, com ara jornades, taules redones, trobades, debats o anàlegs, no podran ser objecte de valoració. Els seminaris només es valoraran si l'Institut Valencià d'Administració Pública certifica que té la mateixa naturalesa i metodologia dels cursos.
  
C) Coneixement de valencià. El coneixement de valencià es valorarà fins a un màxim de 0,75 punts, d'acord amb la següent escala:
  
a) Coneixement oral: 0,25 punts
  
b) Coneixement de grau elemental: 0,50 punts
  
c) Coneixement de grau mitjà: 0,65 punts
  
d) Coneixement de grau superior: 0,75 punts
  
D) Altres mèrits. Els mèrits per aquest apartat es valoraran en funció de l'especialització i nivell dels cursos, de les publicacions i les col·laboracions desenrotllades, fins a un màxim de 0,25 punts.
  
Madrid, 19 d'octubre de 1998.- El director general: Rafael Catalá Polo.